b"\n_START_ARTICLE_\nAndrew Ng\n_START_PARAGRAPH_\nAndrew Yan-Tak Ng (lihtsustatud hiina kirjas \xe5\x90\xb4\xe6\x81\xa9\xe8\xbe\xbe\xc2\xa0; traditsioonilises hiina kirjas \xe5\x90\xb3\xe6\x81\xa9\xe9\x81\x94; s\xc3\xbcndinud 18. aprillil 1976 Londonis) on hiina p\xc3\xa4ritolu Suurbritannia ja Ameerika \xc3\x9chendriikide arvutiteadlane ning ettev\xc3\xb5tja._NEWLINE_Andrew Ng s\xc3\xbcndis Londonis Hongkongist p\xc3\xa4rit vanemate lapsena._NEWLINE_Bakalaureusekraadid matemaatika/arvutiteaduse ja statistika alal omandas ta Carnegie Melloni \xc3\x9clikoolis 1997. aastal. Magistrikraadi elektriinseneri teaduse ja arvutiteaduse alal sai ta Massachusettsi Tehnoloogiainstituudis 1998. aastal. Doktorikraadi arvutiteaduste alal omandas ta 2002. aastal California \xc3\x9clikoolis Berkeleys._NEWLINE_T\xc3\xb6\xc3\xb6d professorina Stanfordi \xc3\xbclikoolis alustas ta 2002. aastal, hiljem sai temast seal tehisintellekti labori juhataja. 2011\xe2\x80\x932012 t\xc3\xb6\xc3\xb6tas ta Google'is. 2012. aastal oli \xc3\xbcks Coursera kaasasutajatest ja selle tegevjuht. 2014\xe2\x80\x932017 t\xc3\xb6\xc3\xb6tas ta juhtivteadlasena Baidus. Varsti seej\xc3\xa4rel lasi ta k\xc3\xa4iku veebikeskkonnad Deeplearning.ai ja Landing.ai. Ta on ka firma Woebot juhatuse esimees._NEWLINE_Teda peetakse \xc3\xbcheks k\xc3\xb5ige suuremaks asjatundjaks tehisintellekti ja s\xc3\xbcva\xc3\xb5ppe alal."